b'\n_START_ARTICLE_\nBlik\n_START_PARAGRAPH_\nBlik er en betegnelse for tynde metalplader p\xc3\xa5 0,3-2 mm i tykkelsen. Normalt er der tale om jernblik, der er lavet i jern, men der findes ogs\xc3\xa5 andre typer blik som aluminiumsblik (lavet i aluminium i tykkelsen 0,12-0,20 mm og benyttes is\xc3\xa6r til sodavands- og \xc3\xb8ld\xc3\xa5ser) og hvidblik (jernblik belagt med et tyndt lag tin)._NEWLINE_Almindeligt jernblik var meget popul\xc3\xa6rt i 1800-tallet til fremstilling af eksempelvis kander, d\xc3\xb8rslag og kaged\xc3\xa5ser, og i 1900-tallet blev det meget brugt til leget\xc3\xb8j.'